Lis lenghis
si puedin imparâ in manieris diviersis, ma la trasmission direte
dentri di une famee (cun dut ce che e puarte no dome sul plan de
naturalitât intal ûs, ma ancje su chel emotîf) al è alc di
dificil, se no di impussibil, di riprodusi. Pal livon, lenghe che e
parten ae famee ugrofiniche, la muart ai prins di Jugn di Grizelda
Kristina, la ultime marilenghe, e rapresente duncje un event
traumatic no di pôc. Chel istès si calcole che a sedin ancjemò uns
dusinte lis personis che a son in stât di fevelâle e la sô
sorevivence e je cumò afidade a chei che le imparin tant che seconde
lenghe. Cors di livon si cjatin in cualchi universitât de Letonie,
stât che al cjape dentri la Livonie, de Estonie e de Finlande.
Font:
Finugor, 17/06/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn scn_Latn